כל הזמן»מקומי»אשדוד והדרום»אשדוד: בעלזא תתמוך בלסרי?
אשדוד: בעלזא תתמוך בלסרי?
קלחת בחירות שוטפת את אשדוד, כאשר הקרב על ראשות העיר מתחדד בין ראש העיר הד"ר יחיאל לסרי לבין הלן גלבר. לאחר שיו"ר ש"ס אריה דרעי הכריז רשמית על תמיכתו בלסרי לקדנציה נוספת, נותרה 'אגודת ישראל' בעמדת המתנה וטרם ברור למי תעניק את תמיכתה.
רמז לכוונותיה של חסידות בעלזא – מהחצרות הגדולות והדומיננטיות בעיר – ניתן לייחס להגעתו של ראש העיר לסרי לשמחת ה'שבע ברכות המרכזית' בחצר הקודש, שם, כך לפי אנשיו, התקבל "בחביבות רבה על ידי האדמו"ר, לחץ את ידו ואיחל לו ברכת 'מזל טוב'". הוא הושב על בימת הכבוד לצידם של חבר מועצת עירית אשדוד אפרים וובר וחבר הכנסת ישראל אייכלר.
לאחר האירוע החגיגי אמר חבר מועצת העיר וובר כי "אגודת ישראל תתמוך במועמד שישמור על הסטטוס קוו באשדוד ויציג יכולת לנצח את הבחירות. לפי שעה ראש העיר ד"ר יחיאל לסרי הינו בעל הסיכויים הסבירים ביותר להוכיח זאת".